कतर के इस खिलाड़ी ने पहले फ्रेम में 41 के ब्रेक के साथ शानदार शुरूआत की लेकिन उनकी एक गलती के बाद जैसे ही आडवाणी को मौका मिला, उन्होंने उसे दूसरा मौका नहीं दिया और 1-0 की बढ़त कायम कर ली। पहला फ्रेम जीतने के बाद आडवाणी ने लय को बरकरार रखा और लगातार तीन फ्रेम जीत कर मैच अपने नाम कर लिया।अन्य भारतीयों में मनन चंद्रा और वरूण मदान अपने पहले मैच हार गये जबकि कमल चावला करीबी मुकाबले को जीतने में सफल रहे।